ٿيمڦو

ٽمڦو (انگريزي: Thimphu؛ زونگکا: ཐིམ་ཕུག) ڏکڻ ايشيا جي ملڪ، ڀوٽان جو گاديءَ جو هنڌ ۽ سڀ کان وڏو شهر آهي. اها ڀوٽان جي اولهه مرڪزي حصي ۾ واقع آهي ۽ ان جي آس پاس جي وادي سميت، ٽمڦو ضلعو، ڀوٽان جي ضلعن (زونگ کاگ) مان هڪ آهي. 1955ع ۾ "پناکا" جي قديم گاديءَ واري شهر جي جاء تي ٽمڦو کي گاديءَ جو هنڌ بڻايو ويو ۽ سال 1961ع ۾، ٽيئن دريڪ گيالپو، جگمي ڊورجي وانگچڪ پاران ٽمڦو کي سرڪاري طور تي ڀوٽان جي بادشاهت جو گاديءَ جو هنڌ قرار ڏنو ويو. ٽمڦو جن جي آبادي سال 2017ع جي آدمشماري جي مطابق 1,14,551 آهي، ڀوٽان جو سڀ کان وڏو شهر آهي.

هي شهر وانگ ڇو (وانگ ندي)، جيڪي هندستان ۾ رائدڪ نديءَ جي طور تي وهي ٿي، جي ٺهيل وادي جي اولهه ڪناري تي اتر کان ڏکڻ طرف پکڙيل آهي. ٽمڦو اچائي جي لحاظ کان، 2,248 ميٽر (7,573 فوٽ) کان 2,648 ميٽر (8,688 فوٽ) تائين اچائي سان دنيا جو ڇهون سڀ کان اچو گاديءَ جو هنڌ آهي. ڪيترن ئي راڄڌانين جي برعڪس، ٽمڦو جو پنهنجو هوائي اڏو ناهي، ان جي بدران اهو "پارو ايئرپورٽ"، جيڪو 52 ڪلوميٽر (32 ميل) پري آهي ۽ روڊ ذريعي پهچ لائق آهي، جو استعمال ڪري ٿو.

ٽمڦو، ڀوٽان جي سياسي ۽ اقتصادي مرڪز جي حيثيت سان، هڪ غالب زراعت ۽ چوپائي مال جو بنياد آهي، جيڪو ملڪ جي گروس قومي پيداوار (GNP) جو تقريباً %45 حصو ڏئي ٿو. سياحت، جيتوڻيڪ معيشت ۾ وڏو حصو وٺندڙ آهي، منظم آهي ۽ روايت، ترقي ۽ جديديت جي وچ ۾ توازن برقرار رکي ٿي. ٽمڦو ۾ ڀوٽان جي گهڻي اهم سياسي عمارتون، قومي اسيمبلي جي عمارت ۽ راجا جي سرڪاري رهائشگاهه، "ڊيچن چولنگ پئليس" جيڪا شهر جي اتر ۾ آهي، موجود آهن. شهر جي ترقيات کي "ٽمڦو اسٽرڪچر پلان، 2002-2027" (هڪ شهري منصوبو جن جو مقصد وادي جي نازڪ ماحوليات جي حفاظت آهي)، جي رهنمائي هيٺ آهي. ڪجهه ترقياتي منصوبن کي ورلڊ بينڪ ۽ ايشيائي ترقياتي بينڪ پاران سپورٽ ڪيو ويو آهي. 

ڀوٽان جي ثقافت کي ٽمڦو ۾ لٽريچر، مذهب، رسم و رواج، قومي لباس جي قاعدي، خانقاه جي ريتن، موسيقي، ناچ ۽ ميڊيا، ذريعي مڪمل طور تي ظاهر ڪيو ويو آهي. ساليانو شيچو فيسٽيول، جيڪا ڀوٽاني ڪئلينڊر جي مطابق سيپٽمبر يا آڪٽوبر ۾ منعقد ڪيو ويندو آهي، هڪ اهم تقريب آهي جنهن ۾ ماسڪ ناچ شامل آهي جن کي "چام ناچ" سڏيو ويندو آهي. اهو شيچو زونگ خانقاهه جي صحن ۾ پيش ڪيو ويندو آهي.

گيلري
کاٻو|thumb|300x300 عڪسلون|ٿيمڦو جي ڏاکڻي ڏيک
ٻاهريان ڳنڍڻا

Department of Tourism, Bhutan 
City map RAO online
Thimphu Dzongkhag 
Five year plan 2002-2007
 'A Walk in the Clouds', Thimphu in the rains, Travelogue in The Indian Express, 21-06-2009, by Arjun Razdan
Attractions in Thimphu
Thimphu Sightseeing Places

زمرو:ٽمڦو
زمرو:ڀوٽان
زمرو:راڄڌانيون
زمرو:ايشيا ۾ راڄڌانيون
زمرو:ڀوٽان ۾ آباديون جڳهيون
Category:New Urbanism communities

حوالا